Китайската общност в България прави собствени опити да минимизира рисковете от разпространението на коронавирус в страната ни. Те организират превоз за пристигащите на Летище София им сънародници, като се грижат за тяхното транспортиране до домовете им, за да не будят притеснение.

Бейджен Дженг: Главният организатор на тази инициатива е г-н Ванг, председател на Българо-китайската търговска камара. Идеята ни е, поради фактът, че коронавирусът в момента е такава тема, искаме да минимизираме рисковете да се пренесе в България той. Ние посрещаме всички сънародници на летището със специален бус, след това тези хора остават изолирани от останалия свят, така че няма опасност.

Това го правят още от 27 януари, каза тя.

Те пазаруват преди или след като пристигнат сънародниците им. Оставят храната пред вратата и си тръгват.

Има хора, които са в паника, добави тя.

"Днес гледах цифрите, че заразените са стигнали 27 000, но бих отбелязала, че на фона на население от 1 млрд. и 300 млн. това всъщност не е фрапираща цифра, която е за притеснение", каза Бейджен Дженг.

Цялото интервю вижте във видеото.